PM Narendra Modi Box Office Collection Day 9: पीएम नरेंद्र मोदी की बायोपिक ने अब तक कमाए इतने करोड़  
बॉक्स ऑफिस पर फिल्म की रफ्तार पड़ी धीमी
फिल्म का बजट 8 करोड़ रुपये
1200 स्क्रीन्स पर रिलीज हुई थी फिल्म
पीएम नरेंद्र मोदी (PM Narendra Modi) फिल्म से जुड़े सूत्रों के मुताबिक, फिल्म का बजट लगभग 8 करोड़ रुपये बताया जाता है और इसे देश में लगभग 1200 स्क्रीन्स पर रिलीज किया गया था. फिल्म ने पहले हफ्ते में अपनी लागत का दोगुना कमा लिया है, और माना जा रहा है कि फिल्म अपने दूसरे वीकेंड में भी बॉक्स ऑफिस पर कमाई के मामले में रफ्तार पकड़ सकती है. नरेंद्र मोदी दोबारा देश के प्रधानमंत्री बन गए हैं, इसे देखते हुए फिल्म एक्सपर्ट मान रहे हैं कि फिल्म का दूसरा वीकेंड भी सॉलिड रह सकता है.  
पीएम नरेंद्र मोदी (PM Narendra Modi) में विवेक ओबेरॉय ने प्रधानमंत्री नरेंद्र मोदी का किरदार निभाया है जबकि फिल्म को डायरेक्टर ओमंग कुमार ने किया है. ओमंग कुमार इससे पहले 'सरबजीत' और 'मैरी कौम' जैसी फिल्में भी डायरेक्ट कर चुके हैं. चुनाव के दौरान पीएम नरेंद्र मोदी की बायोपिक को रिलीज करने पर हंगामा हो गया था, इसलिए फिल्म को चुनाव नतीजे आने के बाद 24 मई को रिलीज किया गया था.